Liphara akcipitrokukolo

La Liphara akcipitrokukolo, Hierococcyx vagans (laŭ kio ankaŭ Vaganta akcipitrokukolo), estas mezgranda membro de la familio de Kukoledoj. Ĝi troviĝas en Brunejo, Indonezio, Laoso, Malajzio, Birmo, kaj Tajlando. Ilia natura habitato estas ĉiamverdaj kaj duarangaj arbaroj. Minacata pro habitatoperdo, ĝi estis taksita kiel preskaŭ minacata specio.

Taksonomio
Salomon Müller priskribis la specioj en 1845, kiel Cuculus vagans. La specio estas monotipa.

Distribuado kaj habitato
La liphara akcipitrokukolo troviĝas en suda Birmo, Tajlando, suda Laoso, Malajzio, Singapuro, Brunejo, kaj Kalimantano, Sumatro kaj Javo de Indonezio. Ĝia vivejo estas ĉiamverdaj kaj sekundaraj arbaroj kaj arbaraj randoj, precipe sur montetoj kaj en aluviaj kaj bambuaj arbaroj. Ĝi troviĝas je altitudoj ĝis 915 m.

Aspekto
La liphara akcipitrokukolo estas 25–30 cm longa, kaj pezas ĉirkaŭ 58–63 g. La krono kaj nuko estas grizaj. La orelkovriloj estas blankaj, kaj estas nigrecaj lipharoj inter tiuj kaj la same blanka mentono. La dorso estas bruna, kaj la vosto havas brunajn bendojn kaj flavbrunan aŭ blankan pinton. La flugoplumoj havas flavecbrunajn striojn. La malsupraj partoj estas krem-blankaj, kun nigrecaj strioj. La okuloj estas malhelbrunaj aŭ grizaj, kun flavaj okulringoj ĉirkaŭ ili. La beko estas nigra, kaj la piedoj estas oranĝecflavaj. La dorso kaj flugiloj de la juna birdo estas nigrecaj, kaj ĝi havas nigrajn striojn sur sia brusto. Ankaŭ la birdido havas lipharon.

Kutimaro
Tiu ĉi kukolo manĝas insektojn kaj malgrandajn fruktojn. Ĝi estis vidita en miksspeciaj kunmanĝantaroj. Ĝi kutime troviĝas en densa kanopeo. Maskloj kantas ĉe fiksaj lokoj en la kanopeo, ĝia voko estas ĉu-ĉu aŭ kang-koh ripetata ĉiun duan sekundon. Ĝi ankaŭ elsendas fajfan peu peu kiu fariĝas hi-hi kaj poste ĉesas. Ĝi estis observita parazitanta la turdon de Abbott (Malacocincla abbotti) kaj la ruĝflugilan filentomon (Philentoma pyrhoptera). En kontinenta Sudorienta Azio, la reprodukta sezono estas de junio ĝis aŭgusto.

Statuso
La specio estas minacata pro rapida habitatoperdo kaŭzita de arbohakado, terkonverto kaj arbaraj incendioj. La populacio probable malpliiĝas je modera rapideco ĉar ĝi povas vivi en duarangaj arbaroj. La Internacia Unio por la Konservo de Naturo (IUCN) taksis ĝin kiel preskaŭ minacata specio.

 Referencoj 

Kategorio:Nestoparazitoj
Kategorio:Kukoledoj
Kategorio:Orientalisa faŭno
Kategorio:Birdoj de Indonezio
Kategorio:Birdoj de Azio